JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Hamas alustas sõda Iisraeli vastu
Ajaloo tõsiseim luureviga
Kas rahu Saudi-Araabiaga edeneb?
Iisraeli peaminister Netanyahu teatas eelmisel laupäeval,
et riik on sõjas Hamasiga, pärast seda, kui Hamas
ja Palestiina Islamidžihaad alustasid massilisi raketirünnakuid
ja suur hulk terroriste infiltreerus Gazast Iisraeli territooriumile.
Nädalavahetusel tulistati Gazast üle 3000 raketi
ja neid maandus Iisraeli eri linnades ja asulates, sh Ashkelonis,
kus raketid hävitasid kortereid ja süütasid mitmeid sõidukeid.
Ka Tel Avivis ja Jeruusalemmas tabasid raketid
erinevaid tsiviilobjekte, tekitades märkimisväärset kahju.
Üle 700 iisraellase on hukkunud neis otsestes terrorirünnakutes,
mitmedsajad on haiglas kriitilises seisundis ja üle 2000 vigastatu
on viidud kohalikesse haiglatesse Lõuna-Iisraeli eri paigus.
Armee palus inimestel püsida kodus nii palju kui võimalik.
Tõsiseim üksikrünnak tabas Gaza piiri lähedal asuvat noortefarmi,
kus toimus rockfestival.
Rünnakus hukkus ca 200 noort.
Tegu oli märkimisväärseima terrorirünnakuga, mis Hamas
või mis tahes teine terrorirühmitus on iial Iisraeli vastu sooritanud.
Hamasi rünnak toimus samal päeval, kui Iisraelis oli hingamispäev
ja Yom Kippuri sõja 50. aastapäev.
Hamasi militandid infiltreerusid üle piiri Iisraeli lähiküladesse,
kibutsitesse ja korteritesse, mõrvates valimatult kõik, kelle leidsid,
nii naised, lapsed kui vanurid.
Hamasi vägedel oli õnnestunud võtta ligi sada pantvangi,
sh sõdureid Gaza piirialade küladest ja linnadest.
Osa neist õnnestus viia üle piiri Gazasse, sh välismaalasi,
Saksa ja USA kodanikke.
Iisraeli vasturünnakuis on hukkunud
üle 400 Hamasi ja Palestiina Islamidžihaadi toetaja.
Hamas oli barrikadeerinud end vähemalt kahte Iisraeli kibutsisse
ja hoidis neis pantvangis kümneid tsiviilelanikke.
Vaid ööpäev pärast rünnakut
õnnestus Iisraeli armeel mõlemad kibutsid vabastada ja ründajad tappa.
Hamasi esindaja teatel oli Iraan nad nii relvastanud
kui õhutanud Iisraeli ründama.
Liibanonis tegutsev Iraani toetatud Hezbollah
sekkus samuti Gaza sündmustesse ja tulistas Iisraeli mitmeid mürske,
kuid ei alustanud veel raketirünnakuid.
Gazas aga lahingud jätkuvad ja intensiivistuvad,
sest üle piiri voolas Iisraeli poole endiselt Hamasi agente.
Armee peastaabiülem käis olukorda hindamas
ja aktsepteeris plaanid massiivsete operatsioonide jätkamiseks.
Tema sõnul on Hamas Gaza sektorit valitsev üksus,
kes vastutab rünnaku eest
ja kannab vastutust tagajärgede ja toimuva eest.
Peaminister Benjamin Netanyahu kutsus kohe kokku
julgeolekuametnikud olukorda hindama.
Erinevalt Iisraeli vaenlaste oletustest,
sellised rünnakud ei jaota riiki, vaid ühendavad seda.
Rahvusliku ühtsuse partei juht Benny Gantz ütles,
et Hamas tegi tõsise vea ja vastutab tagajärgede eest.
Kõik Iisraeli kodanikud toetavad armeed ja julgeolekuvägesid
ning valitsusel on täielik toetus
nõuda kõrget hinda kõigilt rünnakute eest vastutavatelt tahkudelt.
Püsime valvsaina, ühtseina
ning anname vaenlasele raske ja valusa löögi, jätkas ta.
Ka teised opositsioonis olevad parteid ühinesid Benny Gantzi avaldusega,
kuigi on muidu algusest peale valitsuse tegevuse vastu olnud.
Armee esindaja teatel tegid õhujõud ühe ööpäeva jooksul
Hamasi eri baaside vastu üle 800 õhurünnaku.
Iisraeli armee kutsus lahinguks valmistuma
ka sadu tuhandeid reservväelasi.
Gaza piirile on toodud ka sadu tanke ja kahureid
valmistuma võimalikuks maaoperatsiooniks Gazas.
Kuidas see sai juhtuda, on küsimus,
mis kerkis esile peaaegu kohe pärast rünnaku algamist.
Kuidas on võimalik, et Iisraeli ülimalt tõhusaks peetud luure võis eksida
ja Hamas oskas seda ära kasutada?
Põhjuseid oli ilmselt mitmeid,
mida lahatakse ja analüüsitakse tulevail päevil,
kuid iga Jerusalem Postile sündmusi kommenteerinud valitsusametnik
selgitas, et armees arvati,
et Hamas oli üldiselt loobunud suurema konflikti ideest Iisraeliga.
Seda näib toetavat ka faktiline info.
Hamas isegi ei osalenud mitmetes viimastes konfliktides Gazaga.
Tundus, et nad kartsid ühineda toonaste lahingutega,
mis Islamidžihaad alustas Iisraeli vastu eelmisel kevadel,
kui Iisraeli tulistati ligi 1000 raketti.
On ka märkimisväärne, et kuigi Iisrael kuulutas,
et hävitas kõik Hamasi rünnakutunnelid, ilmnes,
et terrorirühmitus oli leidnud viisi kaevata ca tosina uut,
mida IDF peened miljardi dollarit maksnud tehnoloogiad
ei suutnud tuvastada.
Lisaks toimus rünnak hingamispäeval ja ajal,
mil armee oli viinud Läänekaldale mitmeid pataljone,
kes oleksid pidanud olema Gazas.
Juuda ja Samaaria terrorilained
olid nõudnud Gaza piiriala üksuste viimist Läänekaldale,
mida Hamas nüüd ära kasutas.
Hamasi tippkomandör oli Iraanis
mitme teise Gaza terrorirühmituse juhiga vaid mõni päev enne rünnakut.
Sarnaseid kohtumisi terrorijuhtide ja Iraani ametnike vahel
olevat peetud ka eelmisel nädalal Damaskuses ja Beirutis.
Rünnakupäeva õhtul rääkis Hamasi esindaja BBC-le,
et Hamasil on otsene toetus Iraanilt laupäeval toimunud rünnakule.
Iraan on kaua toetanud kõiki palestiinlaste rühmitusi,
kuid näib, et Teheranil on nüüd lisapõhjus toetada seda terrorismi,
lootuses, et see põrmustab tärkava normaliseerimislepingu
Saudi Araabia ja Iisraeli vahel.
USA toob oma relvajõudude löögirühma Iisraelile lähemale,
kartes mitmerindelist sõda.
Lennukikandja Gerald Ford löögirühm liigub Punase mere kaudu
Iisraeli ranniku poole.
Rühma kuulub ka teisi lennukikandjat toetavaid dessantlaevu,
rääkis USA kaitseminister Lloyd Austin kohe pühapäeval.
Pentagon saadab piirkonda juurde ka hävitajaid,
ütles kaitseminister Austin, lisades, et USA toimetab Iisraelile
igasugust sõjavarustust, mida võib vaja minna.
See julgeolekuabi läks liikvele juba pühapäeval.
"Tahame sellega rõhutada oma raudset toetust Iisraelile."
Lisaabi Iisraelile ja selle armeele on teel Iisraeli
ja sellele saabub lisa lähipäevil,
ütles USA president Joe Biden peaminister Benjamin Netanyahule
pühapäevase vestluse ajal, mis oli teine kord kahe päeva sees.
Saudi Araabia on teinud selgeks,
et arutades Iisraeli ja USAga Iisraeli diplomaatilist tunnustamist,
jätavad nad tähelepanuta
palestiinlaste nõudmised oma riigi suhtes.
See tähendab Palestiina riigi võimaluse jaoks,
et kolmepoolsetel kõnelustel USA, Saudi Araabia ja Iisraeli vahel
on saanud üha selgemaks,
et saudid kuulutavad endiselt avalikult oma toetust palestiinlastele.
Kuid samas on nad ise valmis normaliseerima suhteid Iisraeliga,
saamata vastu mingeid suuremaid Iisraeli mööndusi palestiinlastele
peale lubaduse jätkata katkenud kõnelusi.
Seda kahtlemata seetõttu,
et Saudi Araabia on otsustanud kindlustada sõjalise lepingu,
kus USA lubab kaitsta saudide kuningriiki
vastutasuks suhete avamise eest Iisraeliga.
Hoolimata Hiina vahendatud lähenemislepingust
Iraani ja Saudi Araabia vahel, teavad saudid,
et Iraan on endiselt ohtlik ja agressiivne rivaal.
Võimalik rahu Iisraeli ja Saudi Araabia vahel
ei saa mööduda palestiinlastest,
ütles Jordaania kuningas Abdullah eelmine nädal.
Jordaania valitseja kordas kahe riigi lahenduse vajadust
ja kahtles Saudi-Iisraeli rahu loomise põhjustes.
Tema sõnul ütlevad paljud,
et sellise võimaliku normaliseerimispakti tegemine
Iisraeli ja Saudi Araabia vahel oleks maailmapoliitikas ajalooline murrang.
See võib omada seismilist mõju, mida regioonis pole nähtud aastaid,
ja see võib olla isegi suurem kui Camp Davidi lepingu sõlmimine
Iisraeli ja Egiptuse vahel rohkem kui 40 aasta eest.
Jordaania ja Palestiina omavalitsus jälgivad hoolikalt,
mida Saudi-Iisraeli lepingu lõpptulemus neile tähendada võiks,
kuid kuninga meelest ei saa ega tohi ükski leping mööduda
Palestiina riigi rajamisest 1967. a sõjale eelnenud piirides.
USA okupeerib Palestiinat, mitte Iisrael,
ütles Mahmoud Abbas, PO esimees.
Samas nimetas ta Iisraeli iseseisvust suureks valeks.
Kui Iisrael tähistab oma iseseisvust, siis millest on ta iseseisvunud,
küsib ta World Israel Newsi teatel.
Nagu tavaliselt süüdistas Abbas Iisraeli
ka naiste kodanikuõiguste piiramises,
väites, et naistel on POs suuremad õigused kui naistel juudiriigis.
Esimees Abbas seostas oma väited
Tel Avivis eelmisel nädalal toimunud kokkupõrgetega,
mis puhkesid Yom Kippuri ajal palvetavate usklike
ja vasakaktivistide vahel, kes lõhkusid ajutise tara
nais- ja meesusklike vahel Nutumüüri väljakul.
Lisaks ütles Abbas, et Iisrael pole esmane jõud,
kes vastutab Palestiina okupatsiooni eest. Pigem on selles süüdi USA.
Abbasi sõnul on Ameerika see, kes tegelikult Palestiinat okupeerib.
Ta ei täpsustanud, millel tema väited põhinevad.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee